paragraph_text: Količina nastalog kreatinina u jednom danu razmjerna je mišićnoj masi i različita je od čovjeka do čovjeka. Kreatinin nastaje kontinuirano, te je njegova koncentracija u krvi uglavnom stalna i lako se utvrdi. Kreatinin se u bubrezima slobodno filtira, mali dio se aktivno izlučuje, dok je tubularna reapsorpcija vrlo mala. Na temelju ovih činjenica, izračunavanje klirensa kreatinina postalo je odlična mjera glomerularne filtracije bubrega (GF). Vrijednost GF je vrlo dobar pokazatelj funkcije bubrega.